### NN 53/2017 (7.6.2017.), Zaključak o prihvaćanju Akcijskog plana za unapređenje financijske pismenosti potrošača za 2017. godinu

VLADA REPUBLIKE HRVATSKE

1203

Na temelju članka 31. stavka 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 1. lipnja 2017. godine donijela

ZAKLJUČAK

1. Prihvaća se Akcijski plan za unaprjeđenje financijske pismenosti potrošača za 2017. godinu (u daljnjem tekstu: Akcijski plan), u tekstu koji je sastavni dio ovoga Zaključka.

2. Zadužuju se javnopravna tijela i druga tijela određena nositeljima pojedinih mjera iz Akcijskog plana da u predviđenim rokovima provedu mjere i aktivnosti iz svoje nadležnosti.

3. Zadužuje se Ministarstvo financija da podnese godišnje izvješće Vladi Republike Hrvatske o provedbi Akcijskog plana i projekcijama planiranih aktivnosti za naredno izvještajno razdoblje u roku 12 mjeseci od donošenja ovoga Zaključka.

4. Zadužuju se nositelji provedbe aktivnosti Akcijskog plana da jednom godišnje izvijeste Ministarstvo financija o provedenim aktivnostima za proteklo izvještajno razdoblje, kao i o projekcijama aktivnosti za naredno izvještajno razdoblje.

5. Zadužuje se Ministarstvo financija da o ovom Akcijskom planu izvijesti javnopravna i druga tijela određena nositeljima za provedbu pojedinih mjera iz Akcijskog plana.

6. Ovaj Zaključak objavit će se u »Narodnim novinama«.

Klasa: 022-03/17-07/244
 Urbroj: 50301-25/25-17-2
 Zagreb, 1. lipnja 2017.

Predsjednik
 mr. sc. Andrej Plenković, v. r.

AKCIJSKI PLAN ZA UNAPRJEĐENJE FINANCIJSKE PISMENOSTI POTROŠAČA ZA 2017. GODINU

UVOD

U skladu s Nacionalnim strateškim okvirom financijske pismenosti potrošača za razdoblje od 2015. do 2020. godine (»Narodne novine«, broj 11/15, u daljnjem tekstu: Nacionalni strateški okvir financijske pismenosti potrošača), Ministarstvo financija, u suradnji s dionicima iz Nacionalnog strateškog okvira financijske pismenosti potrošača, svake godine izrađuje Akcijski plan za unaprjeđenje financijske pismenosti potrošača.

Akcijski plan za unaprjeđenje financijske pismenosti potrošača za 2017. godinu (u daljnjem tekstu: Akcijski plan za 2017.) izrađuje se treću godinu za redom s ciljem provođenja aktivnosti i mjera usmjerenih financijskom obrazovanju potrošača. Akcijskim planom za 2017. definirane su mjere i aktivnosti svih dionika, rok za provedbu mjera, pokazatelji uspješnosti te izvori financiranja. Nacionalni strateški okvir financijske pismenosti potrošača kao i Akcijski plan za unaprjeđenje financijske pismenosti potrošača za svaku narednu godinu usmjereni su na poticanje svih dionika financijskog obrazovanja na zajedničko djelovanje prema razumijevanju zajedničkog cilja i predanosti za njegovo postizanje.

Sredstva za provedbu aktivnosti Akcijskog plana za 2017. osigurana su u Državnom proračunu Republike Hrvatske za 2017. godinu i projekcijama za 2018. i 2019. godinu (»Narodne novine«, broj 119/16) unutar financijskog plana Ministarstva financija, na aktivnosti A538000 Administracija i upravljanje u iznosu od 50.000,00 kuna godišnje te unutar financijskog plana Ministarstva gospodarstva, poduzetništva i obrta, na aktivnosti A560054 Nacionalni program za zaštitu potrošača u iznosu od 1.150.000,00 kuna godišnje. Ministarstvo znanosti i obrazovanja, odnosno Agencija za odgoj i obrazovanje koja sudjeluju u provedbi aktivnosti Akcijskog plana za 2017. ima osigurana sredstva u okviru svojih redovnih aktivnosti. Ostala tijela osiguravaju vlastita sredstva za provedbu mjera i aktivnosti u svrhu financijskog opismenjavanja potrošača.

Svi dionici provedbe Akcijskog plana za 2017. izvijestit će jednom godišnje Ministarstvo financija o provedenim aktivnostima za proteklo izvještajno razdoblje kao i o projekcijama aktivnosti za naredno izvještajno razdoblje.

Učinkovita provedba Nacionalnog strateškog okvira financijske pismenosti potrošača podrazumijeva različite mjere i aktivnosti usmjerene k unaprjeđenju financijske pismenosti potrošača te je stoga Ministarstvo financija početkom 2015. godine osnovalo Operativnu radnu grupu za praćenje provedbe mjera i aktivnosti (u daljnjem tekstu: Operativna radna grupa). Radni sastanci održavaju se svaka tri mjeseca, na kojima se raspravlja o provedbenim aktivnostima te ostalim pitanjima relevantnim za financijsku pismenost. Također, Ministarstvo financija, kao koordinator aktivnosti u području financijske pismenosti, jednom godišnje izradit će objedinjeno izvješće o provedbi Akcijskog plana za proteklo jednogodišnje razdoblje i projekcijama planiranih aktivnosti za naredno izvještajno razdoblje te izvijestiti Vladu Republike Hrvatske.

Zavisno od aktivnosti, u rad Operativne radne grupe mogu se uključiti i predstavnici drugih institucija relevantnih za unaprjeđenje financijske pismenosti potrošača. Svi dionici u provedbi Akcijskog plana obvezuju se na kvalitetnu međusobnu suradnju, radi stvaranja uvjeta u okviru svoje nadležnosti i djelokruga rada te u skladu sa svojim djelatnostima, za osnaživanje okruženja i administrativne učinkovitosti u poticanju unaprjeđenja financijske pismenosti potrošača.

Kao i Akcijski plan za 2016. godinu, Akcijski plan za 2017. izrađen je kao »živi dokument« podložan prilagodbama i eventualnim budućim promjenama. Također, praćenje Akcijskog plana za 2017. omogućit će Ministarstvu financija i nositeljima provedbe, identifikaciju onoga što je uspješno u provođenju financijske pismenosti, identifikaciju ciljnih skupina koje imaju koristi od financijske pismenosti, stjecanje saznanja o tome koji su dodatni izvori potrebni te identifikaciju potencijalnih propusta i aktivnosti za njihovo otklanjanje.

SADRŽAJ AKCIJSKOG PLANA

Akcijski plan za 2017. sadrži prikaz identificiranih mjera i aktivnosti u podizanju razine financijske pismenosti građana Republike Hrvatske. Mjere su definirane prema nositeljima, odnosno dionicima u provođenju financijskog obrazovanja definiranim Nacionalnim strateškim okvirom financijske pismenosti potrošača. Uz mjere, navedene su i aktivnosti svih dionika, rok unutar kojeg će se one provoditi, izvori financiranja te pokazatelji uspješnosti.

|  |  |  |  |  |  |  |
| --- | --- | --- | --- | --- | --- | --- |
| RED. BR. | MJERA | AKTIVNOST | NOSITELJ/SUNOSITELJ | ROK PROVEDBE  (kvartal/  kontinuirano) | IZVORI FINANCIRANJA | POKAZATELJI USPJEŠNOSTI |
| 1. | Komunikacija s potrošačima | Redovita komunikacija s potrošačima radi savjetovanja po upitima. | MFIN  MINGPO  HANFA  HNB  HUO  ZSE  HGK  UMFO | Kontinuirano | MFIN, MINGPO – državni proračun  HANFA, HNB, HUO, HGK, ZSE, UMFO – vlastita sredstva | Kontinuirana komunikacija s potrošačima u svezi sa zaštitom njihovih ekonomskih interesa. |
| 2. | Sudjelovanje i organizacija seminara, radionica, panela, konferencija, okruglih stolova te stručnih skupova. | Sudjelovanje na tribinama, okruglim stolovima, radionicama, edu­kativnim skupovima i seminarima. | MFIN  MINGPO  MZO  HANFA  HNB  HUO  HUB  ZSE  HGK  UMFO  ŠTEDOPIS | Kontinuirano |  | Broj organiziranih seminara, radionica, tribina, panel rasprava, okruglih stolova, konferencija te stručnih skupova. Broj sudionika na seminarima, panelima, radionicama, konferencijama, okruglim stolovima te stručnim skupovima. Zaključak dobiven analizom evaluacijskih listića o održanim seminarima, tribinama, panelima, radionicama, konferencijama, okruglim stolovima te stručnim skupovima. |
|  |  | U organizaciji AZOO-a održavanje stručnih seminara za učitelje i nastavnike na temu financijske pismenosti, u okviru kurikuluma Građanskog odgoja i obrazovanja, u suradnji s drugim financijskim ustanovama i organizacijama. | AZOO  HANFA  HUO  ZSE  ŠTEDOPIS  UMFO |  |  |
|  |  | Organizacija različitih stručnih seminara, radionica, savjetovanja i slično u kontekstu hrvatskog tržišta osiguranja (CEDOH – Centar za edukaciju koji djeluje u okviru HUO-a, provodi edukativne aktivnosti otvorenog tipa). | HUO | II. i IV. kvartal | MFIN, MINGPO, MZO, AZOO – državni proračun        HANFA, HNB, HUO, ZSE, HUP, UMFO, HGK, HUB – vlastita sredstva    ŠTEDOPIS – vlastita sredstva, Europski strukturni fond |  |
|  |  | Organiziranje panel-rasprava za stručnu i širu investicijsku javnost. | ZSE | Kontinuirano |
|  |  | Održavanje jednodnevnih edukacija – seminara. | ZSE |
|  |  | ŠTEDOPIS |
|  |  | Organizacija događanja i okruglih stolova za educiranje članova (između ostalog i u cilju zaštite potrošača), organizacija radnih ručkova i stručnih skupova s predstavnicima vlasti, gospodarstva i međunarodnih organizacija. | HUP |
|  |  | Sudjelovanje na Tribini financijska pismenost za mlade i predstavljanje Priručnika za male ekonomiste u okviru Zagreb book festivala. | UMFO | II. kvartal | Sudjelovanje na Tribini financijska pismenost za mlade. |
|  |  | Stručni skupovi i okrugli stolovi na aktualne teme. | Kontinuirano |  |
|  |  | Organizacija konferencije namijenjena stručnoj i poslovnoj javnosti. | UMFO  ZSE | IV. kvartal |
|  |  | Organiziranje okruglih stolova i stručnih skupova o temama iz područja bankarstva, financija i ekonomije. | HUB | Kontinuirano |
|  |  | Organiziranje različitih edukativnih događanja u Zagrebu i drugim gradovima, kroz mrežu županijskih komora, u cilju podizanja razine financijske pismenosti poslovnih subjekata i potrošača. | HGK |
|  |  | Organizacija različitih edukativnih događanja u cilju podizanja razine financijske pismenosti mladih. | ŠTEDOPIS  EFZG – Debatni klub | II. kvartal |
|  |  | Organizacija konferencije »Isplati se znati« namijenjena stručnoj i poslovnoj javnosti. | ŠTEDOPIS  EFZG | II. kvartal | Organizirana konferencija »Isplati se znati«. Broj sudionika. |
| 3. | Edukacijske aktivnosti u svezi s financijskom pismenosti. | Predavanja namijenjena učenicima i studentima, prezentacije iz područja financijskih usluga koje uključuju teme vezane uz podizanje svijesti o važnosti financijske izobrazbe. | HANFA | Kontinuirano |  | Broj organiziranih posjeta učenika i studenata financijskim institucijama i državnim institucijama te broj održanih predavanja, radionica, prezentacija iz područja financijskih usluga. Broj organiziranih kvizova. Broj učenika odnosno studenata koji su sudjelovali na predavanjima, kvizovima. Zaključak nakon analize evaluacijskih listića o održanim predavanjima. |
|  |  | Edukativna kampanja u medijima s ciljem upoznavanja korisnika financijskih usluga s obilježjima usluga i rizicima korištenja usluga. |  | IV. kvartal | HANFA, HNB, HGK, ZSE, HUO, ŠTEDOPIS, IRO – vlastita sredstva | Provedena edukativna kampanja u medijima s ciljem upoznavanja korisnika financijskih usluga s obilježjima usluga i rizicima korištenja usluga.              Broj održanih događanja, konferencija i broj sudionika odnosno polaznika.    Distribuirana edukativna društvena igra »Manje rizika – više zabave«. Broj distribuirane igre »Manje rizika – više zabave« Organizirane radionice.          Broj prijavljenih studenata i održanih debata. |
|  |  | Informiranje i educiranje učenika srednjih škola i fakulteta na temu financijskih usluga putem predavanja u školama i fakultetima te pozivanjem učenika i studenata na edukativna događanja. | HGK | Kontinuirano |
|  |  | ŠTEDOPIS |
|  |  | Organiziranje i provedba kviza financijskih znanja za studente. | ZSE |
|  |  | Praktično učenje trgovanja – putem on-line simulacije vježbanje kupnje i prodaje vrijednosnih papira uz virtualne novčane iznose. |
|  |  | Održavanje edukativnih posjeta za studente i učenike. | ZSE |
|  |  | ŠTEDOPIS |
|  |  | Predavanja za srednjoškolce i studente – osnove financijske pismenosti o temama iz područja osiguranja, organiziranje posjeta HUO i društvima za osiguranje. | HUO | Kontinuirano |
|  |  | Temeljem dobivene suglasnosti AZOO-a i MZO-a, distribucija edukativne društvene igre »Manje rizika – više zabave« osnovnim i srednjim školama te organiziranje radionica. |
|  |  | Organiziranje debata za studente. | HUO |
|  |  | HANFA |
|  |  | ŠTEDOPIS  Hrvatska udruga mladih | IV. kvartal |
|  |  | Organizacija edukativnih radionica i predavanja za učenike i studente pri čemu se sadržaj izlaganja usklađuje s pojedinačnim zahtjevima. | HNB | Kontinuirano | Broj prijavljenih osoba koje su završile e-program. |
|  |  | E-learning »Pametno sa svojim novcem« (Online program o osobnim financijama). | ŠTEDOPIS  HUS | II. kvartal | Broj održanih kvizova i broj prijavljenih timova. |
|  |  | Kviz znanja »Štedopis cafe«. | ŠTEDOPIS | II., III i IV. kvartal | Organizirana konferencija »Dan hrvatskih financijskih institucija«. Broj sudionika. |
|  |  | Organizacija konferencije »Dan hrvatskih financijskih institucija«. | HGK  EFZG | II. i IV. kvartal |  |
|  |  | Održavanje radionica za educiranje učenika srednjih škola te studenata o planiranju financija za studij, izboru studijskih programa te troškovima studija. | IRO | II. kvartal | Broj održanih radionica i broj prijavljenih studenata. |
| 4. | Provedba projekta »Savjetovanje potrošača«. | Savjetovanje, informiranje i izobrazba potrošača u područjima općih prava potrošača, korištenja javnih usluga, elektroničkih komunikacija te financijskih usluga. | MINGPO | Kontinuirano | MINGPO – državni proračun | Broj pruženih savjeta potrošačima u područjima općih prava potrošača, korištenja javnih usluga, elektroničkih komunikacija te financijskih usluga. |
| 5. | Suradnja s nadležnim ministarstvima, članovima Operativne radne grupe te ostalim institucijama relevantnim za podizanje razine financijske pismenosti. | Aktivna suradnja članova Operativne radne grupe s ciljem podizanja razine financijske pismenosti potrošača. | MFIN  MINGPO  MZO  AZOO  HANFA  HNB  HUO  HGK  HUB  ZSE  HUP  UMFO  ŠTEDOPIS | Kontinuirano | MFIN, MINGPO, MZO, AZOO – državni proračun    HANFA, HNB, HGK, HUO, HUB, ZSE, HUP, UMFO, IRO – vlastita sredstva    ŠTEDOPIS – Europski socijalni fond | Kontinuitet aktivne suradnje nadležnih ministarstava, članova Operativne radne grupe te ostalih institucija relevantnih za podizanje razine financijske pismenosti. |
| Suradnja sa županijskim stručnim vijećima za građanski odgoj i obrazovanje. | AZOO  HUO  ŠTEDOPIS | Broj održanih događanja, broj polaznika te povratna informacija. |
| Suradnja s MINGPO – Odjelom za zaštitu potrošača i Savjetovalištima za zaštitu potrošača. | HUO |
| Suradnja s udrugama studenata, uključujući i suradnju pri održavanju specijaliziranih ljetnih škola, susreta i slično. | HANFA |  |
| Suradnja s udrugama studenata. | IRO | Broj održanih događanja, broj educiranih mentora/volontera, otvaranje Centra za financijsku pismenost na EFZG-u i u Dubrovniku, osmišljen program e-savjetovanja. Mobilna financijska edukacija mladih – broj polaznika. |
| ŠTEDOPIS |
| Suradnja s EFZG-om, Ekonomskim institutom, Zagreb, udrugama za mlade, osnovnim i srednjim školama, Sveučilištem u Dubrovniku. | ŠTEDOPIS | Kontinuirano |
| Istraživanje financijske pismenosti studenata i mladih. | IV. kvartal |
| Suradnja s Pravno-ekonomskom klinikom Osijek, Ekonomskim i Pravnim fakultetom u Osijeku. | HGK | Kontinuirano | Provedeno istraživanje financijske pismenosti studenata i mladih na uzorku od 500 mladih. |
| 6. | Izrada, izdavanje i objava edukativnih materijala, brošura i publikacija, internet stranica i korisnih uputa u svezi s financijskim opismenjavanjem i obrazovanjem. | Izrada i objava brošura, publikacija, uputa, stručnih tekstova i slično o različitim financijskim uslugama i proizvodima. | HGK | Kontinuirano | MFIN, MINGPO – državni proračun    HNB, HANFA, HGK, HUO, ŠTEDOPIS, UMFO, IRO – vlastita sredstva | Broj izrađenih, izdanih i objavljenih edukativnih materijala, brošura, publikacija, knjiga, letaka i slično.    Posjećenost portala, broj pregleda te preuzimanja materijala. |
| ŠTEDOPIS |
| Objava relevantnih informacija na internet stranici u svezi s financijskom pismenosti potrošača te njezino ažuriranje. | MINGPO |
| MFIN |
| ŠTEDOPIS |
| Izrada ili objava edukativnih materijala i uputa vezanih uz bankarske i financijske usluge. | HNB |
| Objava materijala vezanih uz financijske usluge. | HANFA |
| Izdavanje brošure i informativnih materijala o financijskoj pismenosti na području osiguranja te njihova objava na internet stranici. | HUO |
| Izdavanje edukativnih materijala u kojima se opisuju pojmovi iz područja mirovinskih fondova i mirovinskog sustava. | UMFO | II. kvartal |
| Razvoj i nadogradnja portala i izrada više programa za online edukaciju, objava relevantnih informacija na internet stranici u svezi s financijskom pismenosti potrošača. | ŠTEDOPIS | Kontinuirano |
| Tiskanje i distribucija besplatnog udžbenika »Moj novac, moja budućnost« namijenjenog učenicima srednje škole u skladu s kurikulumom Građanskog odgoja i obrazovanja. | II. kvartal |
| Izdavanje informativno-edukativnog letka o osnovama financijskog planiranja za studij te objava na internetskoj stranici i putem društvenih medija. | IRO | II. kvartal |
| 7. | Suradnja s medijima i internetskim portalima. | Ciljani istupi u medijima vezano uz projekt Financijske pismenosti u Republici Hrvatskoj i zajedničke aktivnosti svih institucija i osiguratelja. | HUO | Kontinuirano | HUO, ŠTEDOPIS,  HANFA, HNB, UMFO, HGK, HUB – vlastita sredstva      AZOO – državni proračun | Kontinuirano informiranje potrošača u cilju podizanja financijske pismenosti potrošača i njihovog aktivnog uključivanja u zaštitu i ostvarivanje svojih prava. |
| Medijska kampanja uz edukativnu društvenu igru »Manje rizika – više zabave«. | II. kvartal |  |
| Sudjelovanje u medijima u cilju promicanja važnosti financijske pismenosti. | ŠTEDOPIS | Kontinuirano | Provedena medijska kampanja uz edukativnu društvenu igru »Manje rizika – više zabave«. |
| Suradnja s portalom Srednja.hr putem kreiranja nagradnih igra i pitalica te druge moguće aktivnosti za učenike srednjih škola i studente. | HUO  AZOO |  |
| Sudjelovanje u medijskim projektima koji promiču financijsko opismenjavanje. | HANFA |  |
| Sudjelovanje u medijima i odgovaranje na upite koji imaju za cilj financijsku edukaciju javnosti i potrošača iz djelokruga rada središnje banke. | HNB | Gostovanja na nacionalnoj i komercijalnim televizijama, broj objavljenih članaka i prenošenje članaka u cilju podizanja financijske pismenosti potrošača. |
|  |  | Suradnja s medijima po pitanju svih relevantnih tema u svezi sa zajedničkim aktivnostima mirovinskih društava. | UMFO |  |  |  |
| Medijska kampanja u tiskanim medijima i na internetu – edukacija o važnosti mirovinske štednje te osnovnim pojmovima. | III. i IV. kvartal | Provedena medijska kampanja u tiskanim medijima i na internetu.  Proveden projekt pod nazivom »Financije za svakoga«. |
| Suradnja s medijima u projektu »Financije za svakoga«. |
| Informiranje potrošača i poslovnih subjekata kroz suradnju s medijima putem odgovora na upite, stručnih članaka i drugo. | HGK | Kontinuirano |  |
| Održavanje redovnih brifinga za medije o temama iz područja bankarstva, financija i ekonomije. | HUB | Broj održanih brifinga. |
| 8. | Obilježavanje međunarodnih događaja značajnih za unaprjeđenje financijske pismenosti potrošača. | Obilježavanje Europskog dana cestovne sigurnosti i Svjetskog dana štednje u suradnji s društvima za osiguranje. | HUO | II. i IV. kvartal | MFIN, MINGPO, MZO, AZOO – državni proračun    HNB, HANFA, HGK, HUO, HUB, UMFO, ZSE, HUP, ŠTEDOPIS – vlastita sredstva | Obilježen Europski dan cestovne sigurnosti.    Obilježen Svjetski dan štednje.    Obilježen Svjetski dan investicijskih fondova.    Obilježen Svjetski dan kreditnih unija.    Obilježen Europski i Svjetski tjedan novca.    Broj događanja na obilježenim međunarodnim događajima, broj polaznika, broj pregleda te doseg na društvenim mrežama. |
| Obilježavanje Svjetskog dana investicijskih fondova putem organizacije okruglog stola, predavanja, informativnih štandova i slično. | HGK | II. kvartal |
| Obilježavanje Svjetskog dana štednje i Europskog tjedna sigurnosti. | HUB | IV. kvartal |
| Obilježavanje Svjetskog dana štednje. | HGK |
| Obilježavanje Svjetskog dana kreditnih unija. | HUP |
|  |  | Obilježavanje Europskog i Svjetskog tjedna novca. | MINGPO  MZO  MFIN  AZOO  HNB  HANFA  HUO  HUB  HUP  HGK  UMFO  ZSE  ŠTEDOPIS | II. kvartal |
| 9. | Istraživačka potpora razumijevanju financijske pismenosti u Republici Hrvatskoj. | Znanstvena istraživanja iz područja financijske pismenosti. | ŠTEDOPIS | IV. kvartal | ŠTEDOPIS – Europski socijalni fond | Objavljeno istraživanje i rezultati istraživanja o financijskoj pismenosti mladih u Republici Hrvatskoj. |
| 10. | Informiranje potrošača i poslovnih subjekata o financijskim uslugama u cilju podizanja razine financijske pismenosti. | Edukacija i informiranje potrošača i poslovnih subjekata o različitim financijskim proizvodima i uslugama (osiguranje, bankarstvo, leasing, faktoring, investicijski fondovi, mirovinski fondovi, tržište kapitala i drugo). |  |  |  | Broj organiziranih edukacija i drugih oblika informiranja te broj sudionika u cilju podizanja razine financijske pismenosti potrošača. |
|  |  | Informiranje javnosti i edukacija korisnika platnih usluga o izmjenama u platnom prometu u 2017. godini te o drugim promjenama iz područja financijskog poslovanja i makroekonomije. | HGK |  |  | Broj organiziranih radionica i drugih oblika informiranja, redovito održavanje i ažuriranje www.sepa.hr te objave na www.hgk.hr. |
|  |  | Organizacija radionica i drugih oblika informiranja u svezi sa SEPA platnim uslugama u suradnji s ostalim članovima hrvatskog SEPA foruma. |  | Kontinuirano |  |  |
|  |  | Održavanje i ažuriranje web stanice www.sepa.hr te odgovori na upite upućeni putem kontakt adrese info@sepa.hr. |  |  | HANFA, HGK, HUB, HUO, HUP, ŠTEDOPIS, IRO – vlastita sredstva |  |
|  |  | Informiranje javnosti o aspektima korištenja interneta s naglaskom na internet bankarstvo. | HUB |  |  |
|  |  | Informiranje javnosti o važnim temama iz bankovnog i šireg financijskog sektora. Kontinuirane objave o temama iz područja bankarstva i ekonomije (platni promet, ekonomske analize, činjenice o bankovnom sustavu i slično, štednja, otvaranje računa i slično) u suradnji s bankama. |  |  | Broj objavljenih priopćenja za javnost i najava. |
|  |  | Informiranje javnosti, kontinuirane objave o temama iz područja osiguranja. | HUO |  |  |  |
|  |  | Informiranja članova HUP-a o važnosti financijske edukacije. | HUP |  |  |  |
|  |  | Distribucija newslettera. | ŠTEDOPIS |  |  | Broj distribuiranih newslettera, broj primatelja i broj otvaranja. |
|  |  | Podizanje svijesti o važnosti financijske pismenosti i pravovremenog planiranja financija za nastavak obrazovanja kroz promociju te pozive na savjetovanja i radionice na navedenu temu putem priopćenja za javnost, objava u IRO newsletteru, web-stranici te na društvenim medijima (IRO Facebook). | IRO |  |  | Broj objavljenih priopćenja za javnost i najava, broj Facebook objava, broj isječaka iz medija. |
|  |  | Provedba online ankete o poznavanju financijskih usluga. | HANFA | IV. kvartal |  | Rezultati provedene ankete o poznavanju financijskih usluga. |
| 11. | Provođenje drugih aktivnosti usmjerenih na podizanje razine financijske pismenosti. | Uključivanje tema usmjerenih podizanju razine financijske pismenosti i druga događanja u organizaciji HGK i partnera. | HGK | Kontinuirano |  | Broj aktivnosti usmjerenih na podizanje razine financijske pismenosti. |
| Promotivna kampanja o funkcioniranju OMF-a i DMF-a. | UMFO | II. i III. kvartal |
|  |  | Promicanje financijske pismenosti i putem drugih aktivnosti u suradnji s društvima za osiguranje | HUO | Kontinuirao | HGK, UMFO, HUO, FINA, HUB – vlastita sredstva | Provedena promotivna kampanja o funkcioniranju OMF-a i DMF-a.  Broj građana koji su inicirali postupak, a kojima su zaposlenici FINA-e u ulozi posrednika pomogli da u dijelu koji prethodi sudskom postupku, utvrde svoje obveze i pokušaju sa svojim vjerovnicima postići izvansudsku nagodbu.  Broj posjetitelja ili broj upita medija temeljem sadržaja na stranici sigurnostnainternetu.hr  Provedene aktivnosti kampanje o sigurnosti na internetu. |
| Sudjelovanje zaposlenika FINA-e kao posrednika temeljem provođenja Zakona o stečaju potrošača. | FINA |
| Ažuriranje sadržaja na internetskoj stranici sigurnostnainternetu.hr i promicanje objava na društvenim mrežama u svrhu prevencije prevara na internetu. | HUB |
| Kampanja o sigurnosti na internetu. | IV. kvartal |
| 12. | Provedba Programa međupredmetnih i interdisciplinarnih sadržaja Građanskog odgoja i obrazovanja za osnovne i srednje škole. | Provedba Programa u osnovnim i srednjim školama. | AZOO  NCVVO  ŠTEDOPIS | Kontinuirano | AZOO, NCVVO – državni proračun  ŠTEDOPIS – vlastita sredstva | Proveden Program međupredmetnih i interdisciplinarnih sadržaja Građanskog odgoja i obrazovanja za osnovne i srednje škole. Ocjena uspješnosti provedbe na temelju evaluacije učenika, odnosno nastavnika. |
| 13. | Aktivnosti Koordinacije nebankarskih institucija na financijskom tržištu unutar HUP – udruge financijskog poslovanja. | Promocija aktivnosti članova Koordinacije prema javnosti kako bi se upoznali s radom i ponudom financijskih usluga koje postoje na domaćem tržištu (članovima HUP-a nefinancijskog sektora, prema nadležnim institucijama te široj javnosti). | HUP | Kontinuirano | HUP – vlastita sredstva | Rad i djelovanje Koordinacije nebankarskih institucija na financijskom tržištu. |
| 14. | Provedba Twinning light projekta pod nazivnom »Razvoj programa financijske pismenosti s ciljem podizanja razine financijske pismenosti u Republici Hrvatskoj«. | Provedba aktivnosti iz Twinning light projekta. | MFIN | II. i III. kvartal | MFIN – sredstva EU fondova | Provedene aktivnosti iz Twinning light projekta.  Održane radionice o najboljim praksama u Europskoj uniji u pripremi programa financijske pismenosti i o alatima korištenim u komunikaciji s javnošću i predstavnicima medija o financijskim problemima.  Organizirana konferencija »Podizanje razine financijske pismenosti u Republici Hrvatskoj«. |
| Održavanje radionice o najboljim praksama u Europskoj uniji u pripremi programa financijske pismenosti i o alatima korištenim u komunikaciji s javnošću i predstavnicima medija o financijskim problemima. |
| Organizacija konferencije pod nazivom »Podizanje razine financijske pismenosti u Republici Hrvatskoj«. |

POPIS KRATICA:

AZOO Agencija za odgoj i obrazovanje

EFZG Ekonomski fakultet Zagreb

FINA Financijska agencija

HANFA Hrvatska agencija za nadzor financijskih usluga

HGK Hrvatska gospodarska komora

HNB Hrvatska narodna banka

HUB Hrvatska udruga banaka

HUO Hrvatski ured za osiguranje

HUP Hrvatska udruga poslodavaca

HUS Hrvatska udruga srednjoškolaca

IRO Institut za razvoj obrazovanja

MFIN Ministarstvo financija

MINGPO Ministarstvo gospodarstva, poduzetništva i obrta

MZO Ministarstvo znanosti i obrazovanja

NCVVO     Nacionalni centar za vanjsko vrednovanje obrazovanja

OMF Obvezni mirovinski fondovi

DMF Dobrovoljni mirovinski fondovi

ŠTEDOPIS Institut za financijsko obrazovanje

UMFO     Udruga društava za upravljanje mirovinskim fondovima i mirovinskih osiguravajućih društava

ZSE Zagrebačka burza